በርካታ የዜና ማሰራጫዎች ስደትን አስመልክተው የሚሰጡት መረጃ የአፍሪቃ ወጣቶች ወደ አውሮጳ ለመድረስ የሚያደርጉትን የባሕር ላይ ጉዞ ብቻ እንደሆነ ጠቅሰው፣ ነገር ግን ከመቶ 80 እጅ የሚሆን የአፍሪቃ ወጣት የሚሰደደው ወይም የሚፈናቀለው በሚኖርበት አገር ወይም በአፍሪቃ አህጉር ውስጥ እንደሆነ አስረድተዋል። ብጹዕ ካርዲናል በሌላ ቃለ ምልልስ እንደገለጹት የአፍሪቃ ወጣቶች ሐይማኖተኞች እንደሆኑ፣ ቤተክርስቲያንም ከጎናቸው ሆና እንደምታዳምጣቸው፣ ነገር ግን ወጣቶች ራሳቸውን ከቤተክርስቲያን በሚያርቁበት ጊዜ በተለያዩ ችግሮች ውስጥ ይወድቃሉ ብለዋል። የኤች አይ ቪ ኤይድስ እና የሥራ እጦት ከፍተኛ የወጣቶች ችግር እንደሆነ የገለጹት ብጹዕ ካርዲናል ብርሃነየሱ ሱራፌል፣ የወጣቶችን መሰደድ ለመቀንስ፣ የውጭ አገር እርዳታ ሰጭ ድረጅቶች ከቤተክርስቲያን ጋር በመተባበር፣ በትላልቅ ከተሞች ውስጥ የሚገኙ ወጣቶች የሚያገኙትን የሥራና የትምሕርት ዕድል በገጠራማው አካባቢ ያሉት ወጣቶችም እንዲያገኙ ማድረግ ያስፈልጋል ብለዋል።
